ครั้งแรกที่กินยาคุม เคยกินของแอนนี่ลินน์แบบ 28เม็ดได้ประมาณ 2ปี แล้วเปลี่ยนมากินยาคุมชนิดรักษาสิวของไดแอน 35 กินได้ 2เดือน สิวยุบ แต่น้ำหนักตัวเพิ่มขึ้นมา 4กก. ก็เลยอยากจะเปลี่ยนตัวยาคุม เป็นยี่ห้อยาส (YAZ) แต่เท่าที่ศึกษาใน google มาเค้าบอกว่าช่วยรักษาสิวได้ดีตัวยาเหมือนๆกับ Yasmin แต่จะแรงน้อยกว่าช่วยลดหน้ามัน ลดการเกิดสิวได้ดี ผลข้างเคียง เช่น อาการคลื่นไส้ วิงเวียนศรีษะ ก็จะน้อยกว่า Yasmin YAZ เหมาะกับคนที่ไม่เคยกินยาคุมรักษาสิวมาก่อนเลย ประมาณว่ากินเป็นครั้งแรกเพราะมีผลข้างเคียงน้อยที่เกิดจากการที่มีความเข้มข้นของยาในปริมาณที่น้อยกว่า เหมาะกับคนที่กินยาคุมตัวอื่นมาแล้วเกิดผลข้างเคียงเยอะ นอกจากนี้ยังเหมาะกับคนที่เป็นสิวไม่มาก คนที่กลัวว่ากินยาคุมแล้วจะอ้วนขึ้นอีกด้วย ปล.อยากทราบว่าเคยกินยาไดแอน 35 มาแล้ว จะกินยาคุมยาสได้ไหม หรือคุณมีตัวยาไหนแนะนำได้บ้างที่กินแล้วไม่บวม ไม่อ้วน แต่รักษาสิวได้ค่ะ
สวัสดีค่ะ siriwimonจากที่สอบถาม สามารถเปลี่ยนยาคุมกำเนิดจากยี่ห้อ ไดแอน เป็น Yaz ได้นะคะ โดยรอให้ยายี่ห้อเดิมหมดแผง แล้วจึงใช้ยี่ห้อใหม่ เมื่อถึงเวลาขึ้นแผงใหม่โดยยายี่ห้อ Yaz จะมีฮอร์โมนปริมาณน้อยกว่า ดังนั้นโอกาสเกิดผลข้างเคียงจึงมีโอกาสน้อยกว่าค่ะ